section_heading: Kultura
paragraph_text: U Montevideu hrvatski iseljenici osnovali su 1928. godine Hrvatski dom "Hogar Croata Montevideo", a 2008. g. proslavili 80. godišnjicu neprekidnog djelovanja. U okviru ovog Doma okupljaju se hrvatski potomci, a postoji i športski odjel (nogomet, šah), te biblioteka. Hrvatski dom također je organizirao učenje hrvatskog jezika. Drugih hrvatskih klubova u ovoj zemlji nema. U Montevideu postoji i Urugvajsko-Hrvatska gospodarska komora.